पाएं अपने शहर की ताज़ा ख़बरें और फ्री ई-पेपरडाउनलोड करें
उप चुनावाें में दाे विधानसभाओं में मिली हार काे लेकर बीजेपी ने रिपोर्ट तैयार करने का प्राेसेस शुरू कर दिया है। इसकाे लेकर प्रभारियाें, सह प्रभारियाें व सांसदाें तक से चर्चा करके रिपोर्ट तैयार की जाएगी। चुनाव हारने के पीछे क्या-क्या कारण रहे, इन सब बिंदुओं पर रिपोर्ट मांगी गई है। प्रदेश बीजेपी ये रिपोर्ट पार्टी के वरिष्ठ नेताओं से चर्चा करके केंद्र काे भेजेगी।
इस रिपोर्ट के आने पर पार्टी प्रदेशाध्यक्ष सतीश पूनियां व उनकी टीम जन प्रतिनिधियाें से भी बात करेगी और कहां-कहां कमियां रही, क्या पार्टी में भितरघात हुआ, वाेटाें का डिवीजन उम्मीदाें के विपरीत कैसे हुआ। इन सब बाताें काे लेकर चर्चा करेगी। इसके बाद पार्टी अपनी फाइनल रिपोर्ट केंद्रीय आलाकमान काे भेजेगी।
गाैरतलब है कि केंद्रीय आलाकमान ने विधानसभा उप चुनाव काे अहमियत दी थी। इसी कड़ी में पार्टी अध्यक्ष जेपी नड्डा ने जयपुर का दाैरा करके सभी काे संदेश दिया था कि पार्टी काे एकजुट हाेकर चुनाव लड़ना है। इसके बाद पार्टी ने दमखम के साथ चुनाव में माेर्चा संभाला था।
पार्टी बराबर की बाजी के रूप में पेश करेगी
उधर तय माना जा रहा है कि प्रदेश बीजेपी केंद्रीय आलाकमान काे इस चुनाव परिणाम काे बराबरी का दिखाएगी। पार्टी ये तर्क पेश करेगी कि इस चुनाव में सहानुभूति की लहर हावी रही। वर्ष 2018 के विधानसभा चुनाव में जहां बीजेपी जीती थी वहीं दाेबारा बड़ी जंग लड़कर जीते।
वहीं सहाड़ा और सुजानगढ़ में पहले कांग्रेस जीती थी, वहां दाेबारा कांग्रेस जीत गई। सहाड़ा सीट पर अंतिम समय में कुप्रबंधन हाेने के चलते सीट हार की बात की जा सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn